ওয়াটারলু, বেলজিয়াম
ওয়াটারলু বেলজিয়ামের রাজধানী ব্রাসেলস (ব্রুসেল) শহরের অদূরবর্তী একটি ছোট শহর। এটি ব্রাসেল্‌সের উপকণ্ঠে বেলজিয়ামের ওয়ালোনিয়া অঞ্চলের অন্তর্গত। এখানে ১৮১৫ খ্রিষ্টাব্দের ১৮ই জুন তারিখে ওয়াটারলুর যুদ্ধ সংঘটিত হয়েছিল। এই যুদ্ধে ফরাসী সৈন্যদলের সেনাপতি নেপোলিয়ন বোনাপার্ট পরাজিত হয়েছিলেন। তার এই পরাজয়ের মধ্য দিয়ে ইউরোপের নেপোলিয়ন পর্বের শেষ হয়।